ভয়াবহ ভূমিধসে মৃত্যুপুরী সুদান

ওয়েব ডেস্ক: প্রকৃতির রুদ্র রোষের মুখে সুদান (Sudan)। প্রবল বর্ষণের জেরে ভূমিধস নেমেছে উত্তরপূর্ব আফ্রিকার এই দেশে। ভয়াবহ ভূমিধসে মৃত্যুপুরীতে পরিণত হয়েছে পশ্চিম সুদানের দারফুর অঞ্চলে একটি পাহাড়ি গ্রাম। সুদানের বিদ্রোহী গোষ্ঠী দ্য সুদান লিবারেশন মুভমেন্ট এর তরফে জানানো হয়েছে, দুর্ঘটনায় প্রায় ১ হাজার মানুষ প্রাণ হারিয়েছেন। বরাত জোরে বেঁচে রয়েছেন গ্রামের একজন বাসিন্দা।

দেশটির বিদ্রোহী গোষ্ঠী জানিয়েছে, বেশ কয়েকদিনের প্রবল বৃষ্টিতে বিপর্যস্ত হয়ে পড়ে সুদান। রবিবার ধসের কবলে পড়ে মারা মাউন্টেনস এলাকার তারাসিন গ্রাম (Tarasin)। দুর্যোগে ধ্বংসস্তূপে পরিণত হয় আস্ত ওই গ্রাম। মৃত্যু মিছিলে জনশূন্য হয়ে পড়ে গোটা গ্রাম। ভয়াবহ ধসে গোটা গ্রামকে গিলে নেয় মৃত্যু। দুর্ঘটনায় প্রায় ১ হাজার মানুষ প্রাণ হারিয়েছেন। ধ্বংসস্তূপের নীচ থেকে একটি মাত্র জীবিত প্রাণ উদ্ধার হয়। ধ্বংসস্তূপের নীচ থেকে মৃতদেহ উদ্ধারের জন্য রাষ্ট্রসংঘ ও অন্যান্য আন্তর্জাতিক সংস্থাগুলির কাছে আবেদন জানিয়েছে দ্য সুদান লিবারেশন মুভমেন্ট।

আরও পড়ুন: ‘এখন দেরি হয়ে গিয়েছে’, শুল্ক প্রত্যাহারের সম্ভাবনা খারিজ করে ভারতকে বার্তা ট্রাম্পের

প্রসঙ্গত, ২০২৩ সাল থেকে ক্ষমতা দখলের লড়াইয়ে নেমেছেন দেশের সশস্ত্র বাহিনীরই দুজন জেনারেল আবদেল আল ফতা আল বুরহান ও জেনারেল মহম্মদ হামদান দাগালো। যুদ্ধের জেরে এখনও পর্যন্ত নিহত হয়েছেন ২০ হাজারের বেশি মানুষ। ভয়াবহ এই গৃহযুদ্ধ থেকে বাঁচতে সাধারণ মানুষের আশ্রয়স্থল হয়ে ওঠে মাউন্টেইনস এলাকায়। তবে এবার সেখানেই বিপর্যয় নেমে এল। মৃত্যু পুরীতে পরিণত গোটা একটা গ্রাম। গৃহযুদ্ধের জেরে সেখানে উদ্ধার কাজে তৎপরতা দেখা যাচ্ছে না।

দেখুন অন্য খবর